પુણેનો ફાસ્ટ બોલર જયદેવ ઉનડકટ સનરાઈઝર્સ હૈદરાબાદના ભુવનેશ્વર કુમાર બાદ 10 મેચોમાં 21 વિકેટ સાથે બીજા નંબરે છે, જેમાં તેણે પંજાબ સામે કરેલો મેન ઑફ ધ મેચ દેખાવ પણ શામેલ છે. ત્યારબાદ મુંબઈ ઈન્ડિયન્સનો કેરોન પોલાર્ડ પણ મુંબઈ તરફથી 13 ઈનિંગ્સમાં 362 રન સાથે ટીમનો ટોપ સ્કોરર રહ્યો છે, જેમાં ત્રણ અર્ધસદી શામેલ છે. પરંતુ આ સિવાય લેન્ડિલ સિમન્સ પાસે પણ ઘણી બધી આશા રાખવામાં આવી રહી છે. SRH તરફથી કેપ્ટન ડેવિન વોર્નર 604 રન સાથે આ સીઝનમાં સૌથી વધુ રન બનાવનાર બેટ્સમેન છે અને તેની સાથે શિખર ધવન (458 રન) પણ ફોર્મમાં હોવાથી ગત વર્ષની ચેમ્પિયન ટીમ આ વખતે પણ ટાઈટલ પર પોતાનો દાવો માંડી રહી છે. જ્યારે KKR કેપ્ટન ગૌતમ ગંભીર (454), ક્રિસ લિન (285 રન) તથા ક્રિસ વોક્સ 17 વિકેટ પર મદાર રાખીને બેઠી છે.